title: Komisijas Īstenošanas regula (ES) 2020/1103 (2020. gada 22. jūlijs), ar kuru attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs (“Brie de Melun” (ACVN))

text:
                  28.7.2020

                  LV

                  Eiropas Savienības Oficiālais Vēstnesis

                  L 242/1

         KOMISIJAS ĪSTENOŠANAS REGULA (ES) 2020/1103
         (2020. gada 22. jūlijs),
         ar kuru attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs (“Brie de Melun” (ACVN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1151/2012 (2012. gada 21. novembris) par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Francijas pieteikumu specifikācijas grozījuma apstiprināšanai attiecībā uz aizsargāto cilmes vietas nosaukumu “Brie de Melun”, kas reģistrēts saskaņā ar Komisijas Regulu (EK) Nr. 1107/96 (2).

                     (2)

                     Francijas iestādes 2018. gada 26. septembra vēstulē paziņoja Komisijai, ka pārejas laiks, kas beidzas 2022. gada 31. decembrī, saskaņā ar Regulas (ES) Nr. 1151/2012 15. panta 4. punktu ir piešķirts Francijā reģistrētiem uzņēmumiem, kuri izpildījuši minētā panta nosacījumus atbilstīgi 2018. gada 29. augusta lēmumam, kas attiecas uz aizsargātā cilmes vietas nosaukuma “Brie de Melun” specifikācijas grozījumu un kas Francijas Republikas Oficiālajā Vēstnesī (Journal Officiel de la République française) publicēts 2018. gada 6. septembrī. Valsts iebildumu procedūras laikā šie uzņēmumi, kuri likumīgi tirgojuši “Brie de Melun” nepārtraukti vismaz piecus gadus pirms pieteikuma iesniegšanas, bija iesnieguši iebildumus. Viens uzņēmums ir iesniedzis iebildumu pret šādu noteikumu: “Salmu izmantošana slaucamo govju pakaišiem ir obligāta, un visā periodā, kad govis tiek turētas iekštelpu novietnēs, minimālie salmu piegādes apjomi ir vidēji 0,5 kg uz katru ražojošo slaucamo govi dienā, ja izmanto steliņģu sistēmu, un vidēji 5 kg uz katru ražojošo slaucamo govi dienā, ja govis kūtī ir brīvas turēšanas režīmā”. Attiecīgā uzņēmuma nosaukums ir “EARL de la Mardelle” (SIRET [uzņēmuma reģistrācijas numurs]: 38514961200017). Divi uzņēmumi ir iesnieguši iebildumus pret šādiem noteikumiem: “Lopbarības koncentrātu uzņemšana vidēji gadā ir ierobežota līdz 25 % no kopējās barības devas sausnas uz vienu ražojošo slaucamo govi dienā” un “Katru gadu zaļbarības izēdināšanas kārtība balstās uz saimniecības autonomiju apvienojumā ar pārtikas autonomiju apgabala ietvaros. Pārtikas autonomija saimniecības ietvaros: vidēji gadā ģeogrāfiskajā apgabalā un pašu saimniecībā tiek iegūts vismaz 50 % no ganāmpulka kopējās barības devas sausnas. Pārtikas autonomija apgabala ietvaros: vismaz 80 % sausnas slaucamo govju ganāmpulka kopējā barības devā tiek iegūta ražošanas ģeogrāfiskajā apgabalā.” Attiecīgo uzņēmumu nosaukumi ir “Le Versant laiteux S.C.L.” (SIRET [uzņēmuma reģistrācijas numurs]: 49225855300014) un “GAEC Reconnu Patoux” (SIRET [uzņēmuma reģistrācijas numurs]: 38008216400019). Viens uzņēmums ir iesniedzis iebildumu pret šādu noteikumu: “Lopbarības koncentrātu uzņemšana vidēji gadā ir ierobežota līdz 25 % no kopējās barības devas sausnas uz vienu ražojošo slaucamo govi dienā.” Attiecīgā uzņēmuma nosaukums ir “Houdard Gérard Maurice” (SIRET [uzņēmuma reģistrācijas numurs]: 39226686200011).

                     (3)

                     Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī (3).

                     (4)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

               IR PIEŅĒMUSI ŠO REGULU.

            1. pants
            Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu “Brie de Melun” (ACVN).

            2. pants
            Uz aizsardzību, kas piešķirta saskaņā ar 1. pantu, attiecas pārejas laiks, kuru Francija, ņemot vērā 2018. gada 29. augusta lēmumu, kas attiecas uz aizsargātā cilmes vietas nosaukuma “Brie de Melun” specifikācijas grozījumu un kas 2018. gada 6. septembrī publicēts Francijas Republikas Oficiālā Vēstnesī [Journal Officiel de la République française], saskaņā ar Regulas (ES) Nr. 1151/2012 15. panta 4. punktu ir piešķīrusi uzņēmējiem, kuri atbilst minētā panta nosacījumiem.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 22. jūlijā

                  Komisijas

                  un tās priekšsēdētājas vārdā –

               Janusz WOJCIECHOWSKI

                  Komisijas loceklis

            (1)  OV L 343, 14.12.2012., 1. lpp.

            (2)  Komisijas Regula (EK) Nr. 1107/96 (1996. gada 12. jūnijs) par ģeogrāfiskās izcelsmes norāžu un cilmes vietu nosaukumu reģistrāciju saskaņā ar procedūru, kas izklāstīta Padomes Regulas (EEK) Nr. 2081/92 17. pantā (OV L 148, 21.6.1996., 1. lpp.).

            (3)  OV C 83, 13.3.2020., 77. lpp.


title: Komisijas Īstenošanas regula (ES) 2020/1147 (2020. gada 31. jūlijs), ar ko piešķir Savienības atļauju atsevišķajam biocīdam ClearKlens product based on IPA (Dokuments attiecas uz EEZ)

text:
                  4.8.2020

                  LV

                  Eiropas Savienības Oficiālais Vēstnesis

                  L 252/1

         KOMISIJAS ĪSTENOŠANAS REGULA (ES) 2020/1147
         (2020. gada 31. jūlijs),
         ar ko piešķir Savienības atļauju atsevišķajam biocīdam ClearKlens product based on IPA

         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 528/2012 (2012. gada 22. maijs) par biocīdu piedāvāšanu tirgū un lietošanu (1) un jo īpaši tās 44. panta 5. punkta pirmo daļu,
         tā kā:

                     (1)

                     Uzņēmums Diversey Europe Operations B.V.2016. gada 26. maijā iesniedza pieteikumu saskaņā ar Regulas (ES) Nr. 528/2012 43. panta 1. punktu, lai saņemtu atļauju minētās regulas V pielikumā aprakstītā 2. produkta veida atsevišķajam biocīdam ClearKlens product based on IPA, un sniedza rakstisku apstiprinājumu, ka Nīderlandes kompetentā iestāde ir piekritusi novērtēt pieteikumu. Pieteikums ar lietas numuru BC-HD024462-61 tika ierakstīts Biocīdu reģistrā.

                     (2)

                        ClearKlens product based on IPA kā aktīvo vielu satur izopropanolu, kas ir iekļauts Savienības apstiprināto aktīvo vielu sarakstā, kurš minēts Regulas (ES) Nr. 528/2012 9. panta 2. punktā.

                     (3)

                     2019. gada 3. jūnijā kompetentā novērtētājiestāde Eiropas Ķimikāliju aģentūrai (“Aģentūra”) saskaņā ar Regulas (ES) Nr. 528/2012 44. panta 1. punktu iesniedza novērtējuma ziņojumu un novērtēšanā gūtos secinājumus.

                     (4)

                     2020. gada 17. janvārī Aģentūra saskaņā ar Regulas (ES) Nr. 528/2012 44. panta 3. punktu Komisijai iesniedza atzinumu (2), ClearKlens product based on IPA biocīda raksturojuma kopsavilkuma (BRK) projektu un atsevišķā biocīda novērtējuma galīgo ziņojumu.

                     (5)

                     Atzinumā secināts, ka ClearKlens product based on IPA ir atsevišķs biocīds Regulas (ES) Nr. 528/2012 3. panta 1. punkta r) apakšpunkta nozīmē, ka tas ir tiesīgs saņemt Savienības atļauju saskaņā ar minētās regulas 42. panta 1. punktu un ka, ja vien tiek nodrošināta atbilstība biocīda raksturojuma kopsavilkuma projektam, tas atbilst minētās regulas 19. panta 1. punkta nosacījumiem.

                     (6)

                     2020. gada 3. februārī Aģentūra saskaņā ar Regulas (ES) Nr. 528/2012 44. panta 4. punktu nosūtīja Komisijai BRK projektu visās Savienības oficiālajās valodās.

                     (7)

                     Komisija ir vienisprātis ar Aģentūras atzinumu un tāpēc uzskata, ka ir lietderīgi ClearKlens product based on IPA piešķirt Savienības atļauju.

                     (8)

                     Šajā regulā paredzētie pasākumi ir saskaņā ar Biocīdu pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Uzņēmumam Diversey Europe Operations B.V. piešķir Savienības atļauju ar atļaujas numuru EU-0022128-0000, lai atsevišķo biocīdu ClearKlens product based on IPA piedāvātu tirgū un lietotu saskaņā ar pielikumā sniegto biocīda raksturojuma kopsavilkumu.
            Savienības atļauja ir derīga no 2020. gada 24. augusta līdz 2030. gada 31. jūlijam.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 31. jūlijā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 167, 27.6.2012., 1. lpp.

            (2)  ECHA2019. gada 11. decembra atzinums par Savienības atļauju biocīdam ClearKlens product based on IPA (ECHA/BPC/236/2019).

            PIELIKUMS
            Biocīda raksturojuma kopsavilkums
            ClearKlens product based on IPA
            2. produktu veids. Dezinfekcijas līdzekļi un algicīdi, kas nav paredzēti tiešai aplicēšanai cilvēkiem un dzīvniekiem (dezinfekcijas līdzekļi)
            Atļaujas numurs: EU-0022128-0000
            R4BP vienuma numurs: EU-0022128-0000
            1.   ADMINISTRATĪVĀ INFORMĀCIJA

            1.1.   Produkta tirdzniecības nosaukums(-i)

                        Tirdzniecības nosaukums(-i)

                        ClearKlens IPA
                        ClearKlens IPA 70 %
                        ClearKlens IPA 70 % v/v
                        ClearKlens IPA VH1
                        ClearKlens IPA Airless
                        ClearKlens IPA Pouch
                        ClearKlens IPA Non Sterile
                        ClearKlens IPA Non Sterile VH1
                        ClearKlens IPA SS
                        ClearKlens IPA SS VH1
                        ClearKlens IPA RTU
                        ClearKlens IPA RTU VH1
                        Texwipe® Sterile 70 % Isopropanol
                        VH01 ClearKlens IPA

                  1.2.   Atļaujas turētājs

                        Atļaujas turētāja nosaukums un adrese

                        Nosaukums

                        Diversey Europe Operations B.V.

                        Adrese

                        Maarssenbroeksedijk 2, 3542 DN, Utrecht, Netherlands

                        Atļaujas numurs

                        EU-0022128-0000

                           R4BP vienuma numurs

                        EU-0022128-0000

                        Atļaujas piešķiršanas datums

                        24.8.2020.

                        Atļaujas derīguma termiņš

                        31.7.2030.

                  1.3.   Produkta ražotājs(-i)

                        Ražotāja nosaukums

                        Diversey Europe Operations B.V.

                        Ražotāja adrese

                           Maarssenbroeksedijk 2, 3542 DN, Utrecht, Nīderlande

                        Ražotnes atrašanās vieta

                           Avenida Conde Duque 5, 7 y 9; Poligono Industrial La Postura, 28343 Valdemoro (Madrid), Spānija

                           Strada Statale 235, 26010 Bagnolo Cremasco (CR), Itālija

                           Cotes Park Industrial Estate, DE55 4PA, Somercotes Alfreton, Apvienotā Karaliste

                           Rembrandtlaan 414, 7545 ZW Enschede, Nīderlande

                           Morschheimer Strasse 12, 67292 Kirchheimbolanden, Vācija

                        Ražotāja nosaukums

                        Multifill BV

                        Ražotāja adrese

                           Constructieweg 25a, 3640 AJ Mijdrecht, Nīderlande

                        Ražotnes atrašanās vieta

                           Constructieweg 25a, 3640 AJ Mijdrecht, Nīderlande

                        Ražotāja nosaukums

                        Flexible Medical Packaging Ltd

                        Ražotāja adrese

                           Unit 8, Hightown, White Cross Industrial Estate, LA1 4XS Lancaster, Lancashire, Apvienotā Karaliste

                        Ražotnes atrašanās vieta

                           Unit 8, Hightown, White Cross Industrial Estate, LA1 4XS Lancaster, Lancashire, Apvienotā Karaliste

                        Ražotāja nosaukums

                        Ardepharm

                        Ražotāja adrese

                           Les Iles Ferays, 07300 Tournon-sur-Rhône, Francija

                        Ražotnes atrašanās vieta

                           Les Iles Ferays, 07300 Tournon-sur-Rhône, Francija

                        Ražotāja nosaukums

                        Entegris Cleaning Process (ECP) S.A.S

                        Ražotāja adrese

                           395 rue Louis Lépine, 34000 Montpellier, Francija

                        Ražotnes atrašanās vieta

                           395 rue Louis Lépine, 34000 Montpellier, Francija

                  1.4.   Aktīvās(-o) vielas(-u) ražotājs(-i)

                        Aktīvā viela

                        Propān-2-ols

                        Ražotāja nosaukums

                        INEOS Solvents GmbH

                        Ražotāja adrese

                           Anckelmannsplatz, D-20537 Hamburg, Vācija

                        Ražotnes atrašanās vieta

                           Shamrockstrasse 88, D-44623 Herne, Vācija

                           Römerstrasse 733, D-47443 Moers, Vācija

                        Aktīvā viela

                        Propān-2-ols

                        Ražotāja nosaukums

                        Shell Chemicals Europe B.V.

                        Ražotāja adrese

                           Postbus 2334, 3000 CH Rotterdam, Nīderlande

                        Ražotnes atrašanās vieta

                           Vondelingenweg 601, 3196 KK Rotterdam-Pernis, Nīderlande

                        Aktīvā viela

                        Propān-2-ols

                        Ražotāja nosaukums

                        Exxon Mobil Chemicals

                        Ražotāja adrese

                        Hermeslaan 2, 1831 Machelen, Beļģija

                        Ražotnes atrašanās vieta

                           4045 Scenic Highway, LA 70805 Baton Rouge, Amerikas Savienotās Valstis

                           Southampton, SO45 1TX Hampshire, Apvienotā Karaliste

                  2.   BIOCĪDA SASTĀVS UN PREPARATĪVAIS VEIDS

            2.1.   Kvalitatīva un kvantitatīva informācija par biocīda sastāvu

                        Vispārpieņemtais nosaukums

                        IUPAC nosaukums

                        Funkcija

                        CAS numurs

                        EK numurs

                        Saturs (%)

                        Propān-2-ols

                        Aktīvā viela

                        67-63-0

                        200-661-7

                        63,1

                  2.2.   Preparatīvais veids

            AL – Jebkurš cits šķidrums
            3.   BĪSTAMĪBAS UN DROŠĪBAS PRASĪBU APZĪMĒJUMI

                        Bīstamības apzīmējums

                        Viegli uzliesmojošs šķidrums un tvaiki.
                        Izraisa nopietnu acu kairinājumu.
                        Var izraisīt miegainību vai reiboņus.
                        Atkārtota iedarbība var radīt sausu ādu vai izraisīt tās sprēgāšanu.

                        Drošības prasību apzīmējumi

                        Sargāt no karstuma, karstām virsmām, dzirkstelēm, atklātas uguns un citiem aizdegšanās avotiem. Nesmēķēt.
                        Izvairīties ieelpot smidzinājumu.
                        Kārtīgi nomazgāt rokas pēc izmantošanas.
                        Glabāt labi vēdināmā vietā. Turēt vēsumā.
                        Atbrīvoties no satura saskaņā ar nacionālajiem noteikumiem.
                        Atbrīvoties no tvertnes saskaņā ar nacionālajiem noteikumiem.
                        SASKARĒ AR ĀDU (vai matiem): nekavējoties novilkt visu piesārņoto apģērbu. Noskalot ādu ar ūdeni.
                        Ugunsgrēka gadījumā: dzēšanai izmantojiet pret spirtu izturīgas putas.

                  4.   LICENCĒTAIS(-IE) LIETOŠANAS VEIDS(-I)

            4.1.   Lietošanas apraksts

               1. tabula. # 1–PT02: Dezinfektants neporainām, cietām virsmām – profesionālai lietošanai – grīdas mitrajai uzkopšanai lietošanas veids

                        Produkta veids(-i)

                        02 pv – Dezinfekcijas līdzekļi un algicīdi, kas nav paredzēti tiešai piemērošanai cilvēkiem un dzīvniekiem

                        Vajadzības gadījumā sīks atļautā lietošanas veida apraksts

                        Nav būtiski

                        Mērķorganisms(-i) (tostarp attīstības posmā)

                        Zinātniskais nosaukums: nav datu Vispārpieņemtais nosaukums: baktērijas Attīstības stadija: nav datu
                        Zinātniskais nosaukums: nav datu Vispārpieņemtais nosaukums: raugi Attīstības stadija: nav datu

                        Lietošanas joma(-as)

                        Iekštelpas
                        Lietošanai gatavs produkts tīru, neporainu, cietu virsmu dezinfekcijai farmācijas un kosmētikas ražošanas telpās ar gaisa apmaiņas ātrumu 60/stundā vai vairāk un tīrās telpās ar gaisa apmaiņas ātrumu 150/stundā vai vairāk.

                        Lietošanas metode(-es)

                        Dezinfekcija izmatojot mopu grīdas mazgāšanai
                        -

                        Lietošanas deva(-as) un biežums

                        Uzklājiet 18,4 ml produkta uz m2 virsmas

                        Lietotāju kategorija(-as)

                        Profesionāls

                        Iepakojuma izmēri un materiāls

                        Konteineri (HDPE, PP, PE): 1–20 l

                  4.1.1.   Pielietojumam specifiska lietošanas instrukcija

            Lietošanai gatavs produkts neporainu, cietu virsmu dezinfekcijai.
            Noslaukiet un nožāvējiet virsmu pirms dezinfekcijas. Samitriniet mopu, kas paredzēta grīdas mazgāšanai, ar dezinfekcijas līdzekli un mazgājiet virsmu. Pilnībā samitriniet virsmu. Ļaujiet iedarboties vismaz 30 sekundes.
            Izlietotas lupatas jāuzglabā noslēgtā konteinerā.
            4.1.2.   Pielietojumam specifiski riska samazināšanas pasākumi

            Uzklāt līdzekli tikai pietiekami vēdinātā telpā. Minimālais nepieciešamais gaisa aprites ātrums ir:

                        —

                        60/h farmācijas un kosmētikas ražošanas ēkās,

                        —

                        150/h tīrtelpās.

                  Nelietojiet vairāk nekā 18,4 ml produkta uz m2.
            4.1.3.   Ja nepieciešams, atkarībā no pielietojuma, dati par varbūtējo tiešo vai netiešo ietekmi, neatliekamās palīdzības sniegšanas instrukcijas un ārkārtas pasākumi vides aizsardzībai

            Skatiet vispārējos lietošanas norādījumus.
            4.1.4.   Ja nepieciešamas, atkarībā no pielietojuma, instrukcija par biocīda un tā iepakojuma drošu iznīcināšanu

            Skatiet vispārējos lietošanas norādījumus.
            4.1.5.   Ja nepieciešams, atkarībā no pielietojuma, glabāšanas apstākļi un glabāšanas laiks parastos glabāšanas apstākļos

            Skatiet vispārējos lietošanas norādījumus.
            4.2.   Lietošanas apraksts

               2. tabula. # 2–PT02: Dezinfektants neporainām, cietām virsmām – profesionālai lietošanai – tīrīšanai ar drānu lietošanas veids

                        Produkta veids(-i)

                        02 pv – Dezinfekcijas līdzekļi un algicīdi, kas nav paredzēti tiešai piemērošanai cilvēkiem un dzīvniekiem

                        Vajadzības gadījumā sīks atļautā lietošanas veida apraksts

                        Nav būtiski

                        Mērķorganisms(-i) (tostarp attīstības posmā)

                        Zinātniskais nosaukums: nav datu Vispārpieņemtais nosaukums: baktērijas Attīstības stadija: nav datu
                        Zinātniskais nosaukums: nav datu Vispārpieņemtais nosaukums: raugi Attīstības stadija: nav datu

                        Lietošanas joma(-as)

                        Iekštelpas
                        Lietošanai gatavs produkts tīru, neporainu, cietu virsmu dezinfekcijai laboratorijās ar gaisa apmaiņas ātrumu 8/stundā vai vairāk un farmācijas un kosmētikas ražošanas telpās ar gaisa apmaiņas ātrumu 60/stundā vai vairāk, un tīrās telpās ar gaisa apmaiņas ātrumu 150/stundā vai vairāk.

                        Lietošanas metode(-es)

                        Dezinfekcija ar drānu

                        Lietošanas deva(-as) un biežums

                        Uzklājiet 18,4 ml produkta uz m2 virsmas

                        Lietotāju kategorija(-as)

                        Profesionāls

                        Iepakojuma izmēri un materiāls

                                    —

                                    Konteineri (HDPE, PP, PE): 1–20 l

                                    —

                                    Konteineri (HDPE, PP, PE) ar sūkni: 200 l (tikai tīrtelpām)

                                    —

                                    IBC ar sūkni (HDPE, PP, PE): 950 un 1 000  l (tikai tīrtelpām)

                  4.2.1.   Pielietojumam specifiska lietošanas instrukcija:

            Lietošanai gatavs produkts neporainu, cietu virsmu dezinfekcijai.
            Noslaukiet un nožāvējiet virsmu pirms dezinfekcijas. Samitriniet drānu ar dezinfekcijas līdzekli un notīriet virsmu. Pilnībā samitriniet virsmu. Ļaujiet iedarboties vismaz 30 sekundes. Tīrtelpās precīzo vajadzīgo produkta daudzumu var arī izsmidzināt ar maza spiediena smidzinātāju vai ieliet spainī pa cauruļu sistēmu. Izlietotas drānas jāizmet noslēgtā konteinerā.
            4.2.2.   Pielietojumam specifiski riska samazināšanas pasākumi:

            Uzklāt līdzekli tikai pietiekami vēdinātā telpā. Minimālais nepieciešamais gaisa aprites ātrums ir:

                        —

                        8/h laboratorijās,

                        —

                        60/h farmācijas un kosmētikas ražošanas ēkās,

                        —

                        150/h tīrtelpās.

                  Nelietojiet vairāk nekā 18,4 ml produkta uz m2.
            Jāapsver šāds personīgā riska mazināšanas pasākums dezinfekcijai ar slaucīšanu, ja vien to nevar aizstāt ar tehniskiem un/vai organizatoriskiem pasākumiem: Līdzekļa lietošanas laikā lietot acu aizsargus.
            4.2.3.   Ja nepieciešams, atkarībā no pielietojuma, dati par varbūtējo tiešo vai netiešo ietekmi, neatliekamās palīdzības sniegšanas instrukcijas un ārkārtas pasākumi vides aizsardzībai

            Skatiet vispārējos lietošanas norādījumus.
            4.2.4.   Ja nepieciešamas, atkarībā no pielietojuma, instrukcija par biocīda un tā iepakojuma drošu iznīcināšanu

            Skatiet vispārējos lietošanas norādījumus.
            4.2.5.   Ja nepieciešams, atkarībā no pielietojuma, glabāšanas apstākļi un glabāšanas laiks parastos glabāšanas apstākļos

            Skatiet vispārējos lietošanas norādījumus.
            4.3.   Lietošanas apraksts

               3. tabula. # 3–PT02: Dezinfektants neporainām, cietām virsmām – profesionālai lietošanai – izsmidzināšanai lietošanas veids

                        Produkta veids(-i)

                        02 pv – Dezinfekcijas līdzekļi un algicīdi, kas nav paredzēti tiešai piemērošanai cilvēkiem un dzīvniekiem

                        Vajadzības gadījumā sīks atļautā lietošanas veida apraksts

                        Nav būtiski

                        Mērķorganisms(-i) (tostarp attīstības posmā)

                        Zinātniskais nosaukums: nav datu Vispārpieņemtais nosaukums: baktērijas Attīstības stadija: nav datu
                        Zinātniskais nosaukums: nav datu Vispārpieņemtais nosaukums: baktērijas Attīstības stadija: nav datu

                        Lietošanas joma(-as)

                        Iekštelpas
                        Lietošanai gatavs produkts tīru, neporainu, cietu virsmu dezinfekcijai laboratorijās ar gaisa apmaiņas ātrumu 8/stundā vai vairāk un farmācijas un kosmētikas ražošanas telpās ar gaisa apmaiņas ātrumu 60/stundā vai vairāk, un tīrtelpās ar gaisa apmaiņas ātrumu 150/stundā vai vairāk.

                        Lietošanas metode(-es)

                        Dezinfekcija ar smidzinātāju
                        Lai izkliedētu produktu, slaucīšana nav obligāta.

                        Lietošanas deva(-as) un biežums

                        Uzklājiet 18,4 ml produkta uz m2 virsmas

                        Lietotāju kategorija(-as)

                        Profesionāls

                        Iepakojuma izmēri un materiāls

                                    —

                                    Smidzinātāja maisiņš (PE): 0,9–20 l

                                    —

                                    Maisiņš pudelē (vairākkārtīgi pludināts piecu slāņu
                                    EVA/EVA/PVDC/EVA/EVA maisiņš HDPE, PP vai PE pudelē: 0,9–2 l

                                    —

                                    Smidzinātāja pudele (HDPE, PP, PE): 0,5–1,5 l

                                    —

                                    Bezgaisa smidzinātāja pudele (LDPE): 0,25–1 l

                  4.3.1.   Pielietojumam specifiska lietošanas instrukcija:

            Lietošanai gatavs produkts neporainu, cietu virsmu dezinfekcijai.
            Noslaukiet un nožāvējiet virsmu pirms dezinfekcijas. Apsmidziniet virsmu, noslaukiet, ja vajadzīgs, lai izkliedētu produktu. Pilnībā samitrināt virsmu. Ļaujiet iedarboties vismaz 30 sekundes. Izlietotas drānas jāizmet noslēgtā konteinerā.
            Smidzinājumu skaits atkarībā no iepakojuma veida, kas nepieciešams, lai sasniegtu produkta izkliedes pakāpi 18,4 ml uz virsmas m2:

                        —

                        smidzinātāja maisiņš: izsmidziniet 19 reizes uz virsmas m2,

                        —

                        sterils smidzinātājs (maisiņš pudelē): izsmidziniet 16 reizes uz virsmas m2,

                        —

                        smidzinātāja pudele: izsmidziniet 14 reizes uz virsmas m2,

                        —

                        bezgaisa smidzinātāja pudele: izsmidziniet 21 reizi uz virsmas m2.

                  4.3.2.   Pielietojumam specifiski riska samazināšanas pasākumi:

            Uzklāt līdzekli tikai pietiekami vēdinātā telpā. Minimālais nepieciešamais gaisa aprites ātrums ir:

                        —

                        8/h laboratorijās,

                        —

                        60/h farmācijas un kosmētikas ražošanas ēkās,

                        —

                        150/h tīrtelpās.

                  Nelietojiet vairāk nekā 18,4 ml produkta uz m2.
            4.3.3.   Ja nepieciešams, atkarībā no pielietojuma, dati par varbūtējo tiešo vai netiešo ietekmi, neatliekamās palīdzības sniegšanas instrukcijas un ārkārtas pasākumi vides aizsardzībai

            Skatiet vispārējos lietošanas norādījumus.
            4.3.4.   Ja nepieciešamas, atkarībā no pielietojuma, instrukcija par biocīda un tā iepakojuma drošu iznīcināšanu

            Skatiet vispārējos lietošanas norādījumus.
            4.3.5.   Ja nepieciešams, atkarībā no pielietojuma, glabāšanas apstākļi un glabāšanas laiks parastos glabāšanas apstākļos

            Skatiet vispārējos lietošanas norādījumus.
            4.4.   Lietošanas apraksts

               4. tabula. # 4–PT02: Dezinfektants neporainiem cimdiem – profesionālai lietošanai – neporainu cimdu dezinfekcijai lietošanas veids

                        Produkta veids(-i)

                        02 pv – Dezinfekcijas līdzekļi un algicīdi, kas nav paredzēti tiešai piemērošanai cilvēkiem un dzīvniekiem

                        Vajadzības gadījumā sīks atļautā lietošanas veida apraksts

                        Nav būtiski

                        Mērķorganisms(-i) (tostarp attīstības posmā)

                        Zinātniskais nosaukums: nav datu Vispārpieņemtais nosaukums: baktērijas Attīstības stadija: nav datu
                        Zinātniskais nosaukums: nav datu Vispārpieņemtais nosaukums: raugi Attīstības stadija: nav datu

                        Lietošanas joma(-as)

                        Iekštelpas
                        Lietošanai gatavs produkts tīru, neporainu, cimdu dezinfekcijai laboratorijās ar gaisa apmaiņas ātrumu 8/stundā vai vairāk un farmācijas un kosmētikas ražošanas telpās ar gaisa apmaiņas ātrumu 60/stundā vai vairāk, un tīrtelpās ar gaisa apmaiņas ātrumu 150/stundā vai vairāk.

                        Lietošanas metode(-es)

                        Dezinfektants neporainiem cimdiem

                        Lietošanas deva(-as) un biežums

                        Uzklājiet 3 ml uz cimdiem

                        Lietotāju kategorija(-as)

                        Profesionāls

                        Iepakojuma izmēri un materiāls

                        Automātiska dozēšana:

                                    —

                                    konteineri (HDPE, PP, PE): 1–20 l

                                    —

                                    konteineri (HDPE, PP, PE) ar sūkni: 200 l (tikai tīrtelpām)

                                    —

                                    IBC ar sūkni (HDPE, PP, PE): 950 un 1 000  l (tikai tīrtelpām)

                              Manuālā dozēšana:

                                    —

                                    smidzinātāja maisiņš (PE): 0,9–20 l

                                    —

                                    maisiņš pudelē (vairākkārtīgi pludināts piecu slāņu EVA/EVA/PVDC/EVA/EVA maisiņš HDPE, PP vai PE pudelē: 0,9–2 l

                                    —

                                    smidzinātāja pudele (HDPE, PP, PE): 0,5–1,5 l

                                    —

                                    bezgaisa smidzinātāja pudele (LDPE): 0,25–1 l

                  4.4.1.   Pielietojumam specifiska lietošanas instrukcija:

            Lietošanai gatavs produkts neporainu cimdu dezinfekcijai.
            Automātiskā dozēšana:
            uzklājiet 3 ml produkta tieši uz tīriem, uzvilktiem cimdiem, vienmērīgi izkliedējiet un nodrošiniet, ka virsma ir pilnībā mitra. Ļaujiet iedarboties vismaz 30 sekundes.
            Manuālā dozēšana:
            izsmidziniet 3 ml produkta tieši uz tīriem, uzvilktiem cimdiem, vienmērīgi izkliedējiet un nodrošiniet, ka virsma ir pilnībā mitra. Ļaujiet iedarboties vismaz 30 sekundes.
            Smidzinājumu skaits atkarībā no iepakojuma, kas nepieciešams, lai uzklātu 3 ml produkta uz tīriem, uzvilktiem cimdiem:

                        —

                        smidzinātāja maisiņš: izsmidziniet produktu 3 reizes uz abām rokām,

                        —

                        sterils smidzinātājs (maisiņš pudelē): izsmidziniet produktu 3 reizes uz abām rokām,

                        —

                        smidzinātāja pudele: izsmidziniet produktu 3 reizes uz abām rokām,

                        —

                        bezgaisa smidzinātāja pudele: izsmidziniet produktu 4 reizes uz abām rokām.

                  4.4.2.   Pielietojumam specifiski riska samazināšanas pasākumi:

            Uzklāt līdzekli tikai pietiekami vēdinātā telpā. Minimālais nepieciešamais gaisa aprites ātrums ir:

                        —

                        8/h laboratorijās,

                        —

                        60/h farmācijas un kosmētikas ražošanas ēkās,

                        —

                        150/h tīrtelpās.

                  4.4.3.   Ja nepieciešams, atkarībā no pielietojuma, dati par varbūtējo tiešo vai netiešo ietekmi, neatliekamās palīdzības sniegšanas instrukcijas un ārkārtas pasākumi vides aizsardzībai

            Skatiet vispārējos lietošanas norādījumus.
            4.4.4.   Ja nepieciešamas, atkarībā no pielietojuma, instrukcija par biocīda un tā iepakojuma drošu iznīcināšanu

            Skatiet vispārējos lietošanas norādījumus.
            4.4.5.   Ja nepieciešams, atkarībā no pielietojuma, glabāšanas apstākļi un glabāšanas laiks parastos glabāšanas apstākļos

            Skatiet vispārējos lietošanas norādījumus.
            5.   VISPĀRĒJIE NORĀDĪJUMI PAR LIETOŠANU (1)

            5.1.   Lietošanas instrukcija

            Skatiet pielietojumam specifisko lietošanas instrukciju.
            5.2.   Riska samazināšanas pasākumi

            Valkājiet jaunus ķīmiski rezistentus aizsargcimdus produkta lietošanas posmā (atļaujas turētājam produkta aprakstā ir jānorāda cimdu materiāls).
            Nepieļaut iekļūšanu acīs.
            5.3.   Dati par varbūtējo tiešo vai netiešo ietekmi, pirmās palīdzības sniegšanas instrukcijas un ārkārtas pasākumi vides aizsardzībai

            Ieelpošana: var izraisīt miegainību vai reiboni.
            Iekļūšana acīs: izraisa smagu kairinājumu.
            IEELPOŠANAS GADĪJUMĀ: izvest cietušo svaigā gaisā un nodrošināt netraucētu elpošanu. Sazinieties ar SAINDĒŠANĀS CENTRU vai ārstu, ja jums ir slikta pašsajūta.
            SASKARĒ AR ACĪM: uzmanīgi skalot ar ūdeni vairākas minūtes. Izņemt kontaktlēcas, ja tās ir ievietotas un ja to var vienkārši izdarīt. Turpināt skalot. Ja parādās vai saglabājas kairinājums, meklēt medicīnisku palīdzību.
            NORĪŠANAS GADĪJUMĀ: izskalot muti. NEIZRAISĪT vemšanu. Lūdziet palīdzību mediķiem, ja jums ir slikta pašsajūta.

               Vides drošības pasākumi

            Produkts nedrīkst nonākt notekūdeņos vai notekgrāvī neatšķaidītā vai neneitralizētā veidā.
            Nepieļaut līdzekļa nokļūšanu kanalizācijas sistēmā, virszemes vai gruntsūdeņos. Atšķaidīt ar lielu daudzumu ūdens.
            Ierobežošanas un satīrīšanas metodes un materiāli. Absorbējiet ar šķidrumu uzsūcošu materiālu (smiltīm, diatomītu, universālajām saistvielām, zāģu skaidām).
            5.4.   Instrukcijas par drošu produkta un tā iepakojuma drošu iznīcināšanu

            Produkts un tā konteiners jāutilizē drošā veidā atbilstoši visiem saistošajiem noteikumiem par bīstamo atkritumu utilizāciju. Utilizējiet vai sadedziniet saskaņā ar vietējiem noteikumiem.
            5.5.   Produkta glabāšanas apstākļi un glabāšanas laiks normālos uzglabāšanas apstākļos

            2 gadu derīguma termiņš.
            Uzglabājiet tikai oriģinālajā iepakojumā.
            Uzglabājiet pasargātu no tiešas saules gaismas un temperatūrā, kas nepārsniedz 30 °C.
            Uzglabājiet noslēgtā konteinerā.
            6.   Cita informācija

            Produkts satur 2-propanolu (izopropilspirtu) (CAS Nr. 67-63-0), kura atzītā Eiropas atsauces vērtība profesionālai lietošanai ir 129,28 mg/m3, un šī vērtība tika izmantota šī produkta riska novērtēšanā.

               (1)  Lietošanas instrukcijas, riska mazināšanas pasākumi un citi šajā sadaļā sniegtie lietošanas norādījumi attiecas uz visiem atļautajiem lietošanas veidiem.


title: Komisijas Īstenošanas regula (ES) 2020/1148 (2020. gada 31. jūlijs), ar ko saskaņā ar Eiropas Parlamenta un Padomes Regulu (ES) 2016/792 nosaka metodoloģiskās un tehniskās specifikācijas attiecībā uz saskaņotajiem patēriņa cenu indeksiem un mājokļu cenu indeksu (Dokuments attiecas uz EEZ)

text:
                  4.8.2020

                  LV

                  Eiropas Savienības Oficiālais Vēstnesis

                  L 252/12

         KOMISIJAS ĪSTENOŠANAS REGULA (ES) 2020/1148
         (2020. gada 31. jūlijs),
         ar ko saskaņā ar Eiropas Parlamenta un Padomes Regulu (ES) 2016/792 nosaka metodoloģiskās un tehniskās specifikācijas attiecībā uz saskaņotajiem patēriņa cenu indeksiem un mājokļu cenu indeksu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2016/792 (2016. gada 11. maijs) par saskaņotajiem patēriņa cenu indeksiem un mājokļu cenu indeksu un ar ko atceļ Padomes Regulu (EK) Nr. 2494/95 (1), un jo īpaši tās 3. panta 6., 8., 9., un 10. punktu, 4. panta 4. punktu, 7. panta 6. punktu un 9. panta 4. punktu,
         tā kā:

                     (1)

                     Regulā (ES) 2016/792 ir noteikts vienots regulējums saskaņotā patēriņa cenu indeksa (SPCI), nemainīgas nodokļu likmes saskaņotā patēriņa cenu indeksa (NNL SPCI), īpašnieka apdzīvotā mājokļa (ĪAM) cenu indeksa un mājokļu cenu indeksa (MCI) sagatavošanai.

                     (2)

                     Saskaņā ar Regulas (ES) 2016/792 12. panta 3. punktu Komisijai, ciktāl tas ir savienojams ar minēto regulu, būtu jāietver attiecīgie noteikumi, kas iekļauti Komisijas Regulās (EK) Nr. 1749/96 (2) un (EK) Nr. 2214/96 (3), Padomes Regulā (EK) Nr. 1687/98 (4), Komisijas Regulās (EK) Nr. 2646/98 (5) un (EK) Nr. 1617/1999 (6), Padomes Regulā (EK) Nr. 2166/1999 (7), Komisijas Regulās (EK) Nr. 2601/2000 (8), (EK) Nr. 2602/2000 (9), (EK) Nr. 1920/2001 (10), (EK) Nr. 1921/2001 (11) un (EK) Nr. 1708/2005 (12), Padomes Regulā (EK) Nr. 701/2006 (13), Komisijas Regulās (EK) Nr. 330/2009 (14), (ES) Nr. 1114/2010 (15) un (ES) Nr. 93/2013 (16), kuras pieņemtas uz Padomes Regulas (EK) Nr. 2494/95 (17) pamata, vienlaikus līdz piemērotam apjomam samazinot īstenošanas aktu kopējo skaitu.

                     (3)

                     Dalībvalstīm katru gadu būtu jāatjaunina apakšindeksu svari saskaņotajiem indeksiem. Tāpēc ir jāprecizē svaru atvasināšanas noteikumi.

                     (4)

                     Tā kā nav iespējams novērot visus SPCI mērķa ģenerālkopas darījumus, būtu jāizstrādā izlases veidošanas noteikumi.

                     (5)

                     SPCI mēra patēriņa cenu izmaiņas. Lai nodrošinātu, ka dalībvalstis jēdzienu “cena” piemēro saskaņoti, ir jāizstrādā cenu apstrādes noteikumi.

                     (6)

                     SCPI būtu jāmēra tīrās cenu pārmaiņas, neņemot vērā izmaiņas kvalitātē. Tādēļ ir jāizveido noteikumi par aizvietošanu un kvalitātes izlīdzināšanu.

                     (7)

                     Saskaņotajiem indeksiem vajadzētu būt ik gadu ķēdētiem Laspeiresa tipa indeksiem. Tāpēc ir nepieciešams definēt vienkāršās grupas un precizēt novēroto cenu kombinēšanas metodes, lai izveidotu vienkāršus cenu indeksus.

                     (8)

                     Lai nodrošinātu, ka SPCI ātrie novērtējumi ir augstas kvalitātes, un ļautu Komisijai (Eurostat) iegūt vajadzīgos agregātus, dalībvalstīm, kuru naudas vienība ir euro, ātrie novērtējumi būtu jānosūta saskaņā ar tādu pašu dalījumu kā SPCI.

                     (9)

                     Jau publicētos saskaņotos indeksus un to apakšindeksus var pārskatīt. Tādēļ ir nepieciešams precizēt nosacījumus, saskaņā ar kuriem būtu jāveic pārskatīšana.

                     (10)

                     Lai no visām dalībvalstīm saņemtu ticamus un salīdzināmus rezultātus, būtu jāizveido un jāuztur vienots metodoloģiskais regulējums, ko izmantot NNL SPCI apkopošanā.

                     (11)

                     Dalībvalstīm būtu jānosūta ĪAM cenu indekss un MCI saskaņā ar noteiktu dalījumu.

                     (12)

                     Dalībvalstīm būtu jānosūta dati un metadati Komisijai (Eurostat), ievērojot noteiktus apmaiņas standartus un procedūras.

                     (13)

                     Eiropas statistikas sistēmā būtu jāizstrādā praktiski norādījumi un ieteikumi par attiecīgiem SPCI mērīšanas un apkopošanas jautājumiem, jo īpaši par kvalitātes izlīdzināšanu, indeksu apkopošanu un cenu apstrādi.

                     (14)

                     Būtu jāatceļ Regulas (EK) Nr. 1749/96, (EK) Nr. 2214/96, (EK) Nr. 1687/98, (EK) Nr. 2646/98, (EK) Nr. 1617/1999, (EK) Nr. 2166/1999, (EK) Nr. 2601/2000, (EK) Nr. 2602/2000, (EK) Nr. 1920/2001, (EK) Nr. 1921/2001, (EK) Nr. 1708/2005, (EK) Nr. 701/2006, (EK) Nr. 330/2009, (ES) Nr. 1114/2010 un (ES) Nr. 93/2013.

                     (15)

                     Šajā regulā paredzētie pasākumi ir saskaņā ar Eiropas Statistikas sistēmas komitejas atzinumu,

               IR PIEŅĒMUSI ŠO REGULU.

            1. NODAĻA

            VISPĀRĪGI NOTEIKUMI

            1. pants
            Priekšmets
            Ar šo regulu izveido vienotus nosacījumus šādu indeksu sagatavošanai:

                        a)

                        saskaņotais patēriņa cenu indekss (SPCI) un nemainīgas nodokļu likmes saskaņotais patēriņa cenu indekss (NNL SPCI); kā arī

                        b)

                        īpašnieka apdzīvotā mājokļa (ĪAM) cenu indekss un mājokļu cenu indekss (MCI).

            2. pants
            Definīcijas
            Šajā regulā piemēro šādas definīcijas:

                        1)

                        “izdevumu īpatsvars” ir procentuāla daļa no kopējiem mājsaimniecības galapatēriņa naudas izdevumiem atbilstoši pielikumam;

                        2)

                        “apakšindeksa svars” ir jebkuras tādas Regulas (ES) 2016/792 I pielikumā izklāstītās Eiropas individuālā patēriņa veidu klasifikācijas (ECOICOP) kategorijas svars, kura iekļauta SPCI;

                        3)

                        SPCI “mērķa ģenerālkopa” ir visi darījumi, kas iekļauti mājsaimniecības galapatēriņa naudas izdevumos;

                        4)

                        “produkta piedāvājums” ir produkts, kuru nosaka tā īpašības, pirkšanas laiks un vieta, kā arī piegādes noteikumi un kura cena tiek novērota;

                        5)

                        “viendabīgs produkts” ir tādu produkta piedāvājumu kopums, kuru kvalitātes atšķirības ir nebūtiskas un kuriem aprēķina vidējo cenu;

                        6)

                        “atsevišķs produkts” ir produkta piedāvājums vai viendabīgs produkts;

                        7)

                        “mērķa izlase” ir tādu atsevišķu produktu kopums, kuri ietilpst mērķa ģenerālkopas darījumos un kuru cenu dati izmantojami SPCI apkopošanā;

                        8)

                        “kvalitātes atšķirības” ir atšķirības starp diviem atsevišķiem produktiem attiecībā uz to īpašībām, iegādes laiku, iegādes vietu vai piegādes noteikumiem, ja tas ir būtiski no patērētāja viedokļa;

                        9)

                        “aizstājējprodukts” ir atsevišķs produkts, ar kuru aizvieto citu atsevišķu produktu mērķa izlasē;

                        10)

                        “kvalitātes izlīdzināšana” ir procedūra, saskaņā ar kuru aizstājējprodukta vai aizvietotā produkta novēroto cenu palielina vai samazina atbilstīgi to kvalitātes atšķirību vērtībai;

                        11)

                        “novērotā cena” ir atsevišķa produkta patēriņa cena, kuru dalībvalsts izmanto SPCI apkopošanā;

                        12)

                        “aplēstā cena” ir saskaņā ar atbilstīgu aplēses procedūru noteikta cena;

                        13)

                        “vienkāršā grupa” ir vismazākais agregāts, ko izmanto Laspeiresa tipa indeksā;

                        14)

                        “vienkāršais cenu indekss” ir vienkāršās grupas vai vienkāršajā grupā ietilpstošas stratas indekss;

                        15)

                        “transitivitāte” ir īpašība, kura nosaka, ka indekss, kas periodu a un b salīdzina netieši, izmantojot periodu c, ir identisks indeksam, kurš periodus a un b salīdzina tieši;

                        16)

                        “apgriežamība laikā” ir īpašība, kura nosaka, ka indekss starp periodiem a un b ir vienāds ar tā paša indeksa apgriezto vērtību starp periodiem b un a;

                        17)

                        “kompensācija” ir valsts vai mājsaimniecības apkalpojošo bezpeļņas organizāciju veikts daļējs vai pilns maksājums par mājsaimniecību veiktiem apstiprinātiem konkrētu produktu pirkumiem saskaņā ar definīcijām Eiropas Parlamenta un Padomes Regulas (ES) Nr. 549/2013 (18) (EKS 2010) A pielikuma 4.108.–4.110. punktā;

                        18)

                        “stimulējums” ir atsevišķa produkta īpašību, parasti īslaicīga, izmainīšana, palielinot produkta daudzumu, bez maksas pievienojot citu atsevišķu produktu vai piedāvājot patērētājam citas priekšrocības;

                        19)

                        “faktiskās prēmijas” ir summas, kas samaksātas par konkrētu apdrošināšanas polisi, lai iegūtu apdrošināšanas segumu noteiktam laikposmam;

                        20)

                        “netieša pakalpojuma maksa” ir apdrošināšanas sabiedrību izlaide, kas definēta EKS 2010 A pielikuma 16.51. punktā;

                        21)

                        “nedzīvības apdrošināšanas atlīdzības prasības” ir prasības, kas definētas EKS 2010 A pielikuma 4.114. punktā;

                        22)

                        “sezonas produkts” ir atsevišķs produkts, kas ir pieejams pirkšanai vai ko iegādājas ievērojamā daudzumā sistemātiski tikai gada noteiktā periodā. Atkarībā no mēneša attiecīgo produktu uzskata par sezonas vai par ārpussezonas produktu. Sezonas periods dažādos gados var atšķirties;

                        23)

                        “tipiska cena” ir sezonas produkta aplēstā cena, kas nav īpaša cena, piemēram, sezonas izpārdošanas cena;

                        24)

                        “sezonas imputācijas metode” ir apstrādes metode, saskaņā ar kuru sezonas produktu cenas ārpus sezonas aplēš, izmantojot pretējās sezonas vai visas sezonas novērtējumu;

                        25)

                        “pretējās sezonas novērtējums” ir procedūra sezonas produkta aplēstās cenas iegūšanai, saskaņā ar kuru:

                                    a)

                                    pirmajā ārpussezonas mēnesī izmanto iepriekšējā sezonas perioda tipisko cenu;

                                    b)

                                    turpmākajos ārpussezonas mēnešos aplēstā cena ir vienāda ar iepriekšējā mēneša cenu, kas koriģēta, ņemot vērā vidējās pārmaiņas visu to sezonas produktu novērotajās cenās, kuri ietilpst tajā pašā ECOICOP grupā, klasē, apakšklasē vai tajā pašā agregātā līmenī, kas zemāks par apakšklasi;

                        26)

                        “visas sezonas novērtējums” ir procedūra sezonas produkta aplēstās cenas iegūšanai, saskaņā ar kuru:

                                    a)

                                    pirmajā ārpussezonas mēnesī izmanto iepriekšējā sezonas perioda tipisko cenu;

                                    b)

                                    turpmākajos ārpussezonas mēnešos aplēstā cena ir vienāda ar iepriekšējā mēneša cenu, kas koriģēta, ņemot vērā vidējās pārmaiņas visu to atsevišķo produktu novērotajās cenās, kuri ietilpst tajā pašā ECOICOP grupā, klasē, apakšklasē vai tajā pašā agregātā līmenī, kas zemāks par apakšklasi;

                        27)

                        “sezonas svaru metode” ir sezonas produktu apstrādes metode, saskaņā ar kuru sezonas produktu svars ārpus sezonas ir nulle vai tiek noteikts nulles apmērā;

                        28)

                        “tarifs” ir produkta cenu un nosacījumu saraksts, kas ir diferencēts, pamatojoties uz nopirkto daudzumu, patēriņa laiku vai pircēju īpašībām;

                        29)

                        “pārskatīšana” ir izmaiņas Komisijas (Eurostat) publicētajos indeksos vai svaros. Izmaiņas starp ātro novērtējumu un SPCI par to pašu pārskata mēnesi neuzskata par pārskatīšanu;

                        30)

                        “provizoriskie dati” ir indeksi vai svari, kas dalībvalstij būtu jāpabeidz kādā vēlākā mēnesī;

                        31)

                        “vispārējās valdības sektors” ir centrālā valdība, pavalsts valdība, vietējā valdība un sociālās nodrošināšanas fondi saskaņā ar definīcijām EKS 2010 A pielikuma 2.113.–2.117. punktā;

                        32)

                        “produktu nodokļi” ir nodokļi, kas jāmaksā par katru saražotas vai darījumā iesaistītas preces vai pakalpojuma vienību, saskaņā ar definīcijām EKS 2010 A pielikuma 4.16.–4.20. punktā;

                        33)

                        “atsevišķi NNL SPCI aptvertie nodokļi” ir atsevišķi produktu nodokļi, kas attiecas uz mājsaimniecību patēriņu un ir iekļauti šādās kategorijās, kuras definētas EKS 2010 B pielikuma 9. tabulā (“Detalizēti nodokļu un sociālo iemaksu ieņēmumi pa nodokļu un sociālo iemaksu veidiem un saņemošajiem apakšsektoriem, ietverot nodokļu un sociālo iemaksu sarakstu saskaņā ar nacionālo klasifikāciju”):

                                    a)

                                    D.211 pievienotās vērtības tipa nodokļi (PVN);

                                    b)

                                    D.2122e nodokļi par noteiktiem pakalpojumiem;

                                    c)

                                    D.214a akcīzes nodevas un patēriņa nodokļi (kas nav iekļauti importa nodokļos un nodevās);

                                    d)

                                    D.214d vieglo automobiļu reģistrācijas nodokļi;

                                    e)

                                    D.214e izklaides nodokļi;

                                    f)

                                    D.214g apdrošināšanas prēmiju nodokļi;

                                    g)

                                    D.214 h citi nodokļi par noteiktiem pakalpojumiem;

                                    h)

                                    D.214l citi citur neklasificēti produktu nodokļi.

            2. NODAĻA

            SASKAŅOTAIS PATĒRIŅA CENU INDEKSS UN NEMAINĪGAS NODOKĻU LIKMES SASKAŅOTAIS PATĒRIŅA CENU INDEKSS

            3. pants
            Svari

               1.   Dalībvalstis apakšindeksu un vienkāršo grupu svarus, ko izmanto t gada indeksā, iegūst šādi:

                           a)

                           līdz 2022. gada 31. decembrim, lai iegūtu apakšklases izdevumu īpatsvarus un izdalītu tos uz apakšklases vienkāršajām grupām, izmanto nacionālo kontu datus par t–2 gadu un visu no mājsaimniecību budžeta apsekojumiem un citiem datu avotiem pieejamo un būtisko informāciju; no 2023. gada 1. janvāra, lai iegūtu apakšklases izdevumu īpatsvarus un izdalītu tos uz apakšklases vienkāršajām grupām, izmanto nacionālo kontu datus par t-2 gadu, kurus var papildināt ar datiem no pēdējā mājsaimniecību budžeta apsekojuma un citiem avotiem;

                           b)

                           izdevumu īpatsvarus par t–2 gadu pārskata un atjaunina, lai tie būtu reprezentatīvi t–1 gadam;

                           c)

                           izdevumu īpatsvarus vienkāršajām grupām koriģē atbilstoši attiecīgajām cenu pārmaiņām laikposmā no t–1 gada līdz t–1 gada decembrim.

               2.   Apakšindeksu svarus saglabā nemainīgus visu kalendāro gadu.

               3.   Vienkāršās grupas svarus saglabā nemainīgus visu kalendāro gadu, izņemot, ja kādas apakšklases vienkāršo grupu sarakstu koriģē, lai atspoguļotu būtiskas pārmaiņas mērķa ģenerālkopā.

               4.   Apakšindeksa svari jebkurai ECOICOP nodaļai, grupai vai klasei ir vienādi ar tajās ietilpstošo kategoriju apakšindeksu svaru summu. Visu apakšindeksu svaru summa jebkurā ECOICOP līmenī ir vienāda ar 1 000.

               5.   Apakšindeksa svari katrai apakšklasei ir vienādi ar šīs apakšklases vienkāršo grupu svaru summu.

               6.   Apakšindeksu svarus, kas attiecas uz nedzīvības apdrošināšanu, iegūst no mājsaimniecību kopējiem izdevumiem par netiešajām pakalpojuma maksām.

               7.   Patēriņa izdevumus, ko finansē no nedzīvības apdrošināšanas atlīdzības prasībām, ieskaitot maksājumus, ko tieši veic apdrošināšanas sabiedrības, iekļauj attiecīgo ECOICOP kategoriju apakšindeksu svaros.

            4. pants
            Izlases veidošana un reprezentativitāte

               1.   Dalībvalstis, definējot vienkāršas grupas un atlasot atsevišķus produktus šīm vienkāršajām grupām, izveido mērķa izlasi, kas reprezentē mērķa ģenerālkopu.

               2.   Atsevišķo produktu un vienkāršo grupu skaits ir atkarīgs no apakšklases svara un tajā ietilpstošo atsevišķo produktu cenu svārstību dispersijas.

               3.   Dalībvalstis vismaz reizi gadā pārskata un atjaunina mērķa izlasi un atlasa aizstājējproduktus un tādējādi nodrošina, ka mērķa izlase vienmēr ir reprezentatīva attiecībā uz mērķa ģenerālkopu.

               4.   Produktus, kuru izdevumu īpatsvars veido vismaz vienu tūkstošo daļu, iekļauj mērķa izlasē.

            5. pants
            Cenu apstrāde

               1.   Dalībvalstis SPCI apkopošanā izmanto novērotās cenas. Aplēstās cenas tās izmanto tikai 9., 11. un 14. pantā paredzētajiem mērķiem.

               2.   Novērotās veselības, izglītības un sociālās aizsardzības produktu cenas ir neto cenas, t. i., atskaitot kompensācijas.

               3.   Pārmaiņas novērotajās cenās vai tarifa nosacījumos SPCI atspoguļo kā cenu pārmaiņas.

               4.   Ja novērotās cenas ir piesaistītas indeksam, pārmaiņas, ko izraisa pārmaiņas indeksā, SPCI atspoguļo kā cenu pārmaiņas.

               5.   Ja mājsaimniecības ienākumi ir cenas noteikšanas nosacījums, novēroto cenu pārmaiņas, ko rada mājsaimniecības ienākumu izmaiņas, SPCI atspoguļo kā cenu pārmaiņas.

               6.   Novērotās apdrošināšanas cenas ir faktiskās prēmijas.

               7.   Ja atsevišķs produkts patērētājiem ir bijis pieejams bez maksas un pēc tam par to tiek iekasēta cena, to SPCI atspoguļo kā cenas pieaugumu. Turpretī, ja par atsevišķu produktu, kas iepriekš patērētājiem bija pieejams par maksu, vairs nav iekasēta cena, to SPCI atspoguļo kā cenas samazinājumu.

            6. pants
            Atlaides un stimulējumi

               1.   Dalībvalstis ņem vērā atlaides, kuras:

                           a)

                           var attiecināt uz atsevišķu produktu; kā arī

                           b)

                           izmantot pirkuma brīdī.

                     Ja iespējams, ņem vērā atlaides, kas pieejamas tikai noteiktai patērētāju grupai.

               2.   Stimulējumus apstrādā saskaņā ar 10. un 11. pantu.

            7. pants
            Darījuma cenai proporcionālas pakalpojumu maksas

               1.   SPCI ietver maksas, ko iekasē tieši no patērētājiem apmaiņā pret sniegto pakalpojumu un ko var izteikt kā fiksētu maksu vai darījuma cenas proporcionālu daļu. Ja pakalpojuma cenu nosaka proporcionāli darījuma cenai, kā novēroto cenu izmanto proporcionālo daļu, kas reizināta ar reprezentatīva darījuma cenu.

               2.   Pārmaiņas pakalpojuma maksā, kas izriet no reprezentatīva darījuma cenas izmaiņām, SPCI atspoguļo kā cenu pārmaiņas.

               3.   Ja reprezentatīva darījuma cenas izmaiņas nevar izmērīt, tās aplēš, izmantojot atbilstošu cenu indeksu.

            8. pants
            Cenu novērošana

               1.   Novēroto preces cenu iekļauj tā mēneša SPCI, kurā darījumi var notikt par šo cenu.

               2.   Novēroto pakalpojuma cenu iekļauj tā mēneša SPCI, kurā pakalpojumu var sākt izmantot.

               3.   Ja pakalpojuma cena ir atkarīga no laika starp pakalpojuma iegādes un izmantošanas uzsākšanas brīdi, dalībvalstis ņem vērā pakalpojuma pirkumu reprezentatīvās cenas.

               4.   Novērotās cenas attiecas uz vismaz vienu darba nedēļu mēneša vidū vai tuvu tam.

               5.   Ja ir zināms, ka atsevišķa produkta cenas mēneša laikā mainās, novērotās cenas attiecas uz laiku, kas ir ilgāks par vienu nedēļu.

            9. pants
            Cenu aplēšana

               1.   Ja mērķa izlasē iekļauta atsevišķā produkta cenu nevar novērot, aplēsto cenu izmanto ne ilgāk kā 2 mēnešus, un pēc tam izvēlas aizstājējproduktu. Šo punktu nepiemēro sezonas produktiem vai citiem atsevišķiem produktiem, kas, kā paredzams, atkal būs pieejami.

               2.   Iepriekš novēroto cenu neizmanto kā aplēsto cenu, ja vien to nevar pamatot kā atbilstošu aplēsi.

            10. pants
            Aizvietošana

               1.   Dalībvalstis izvēlas aizstājējproduktu, kas ir līdzīgs izzūdošajam produktam, un vienlaikus nodrošina, ka mērķa izlase joprojām ir reprezentatīva.

               2.   Dalībvalstis, izvēloties aizstājējproduktu, nepamatojas uz līdzīgu cenu.

            11. pants
            Kvalitātes izlīdzināšana

               1.   Ja aizvietotā produkta un aizstājējprodukta kvalitāte neatšķiras, novērotās cenas dalībvalstis salīdzina tieši. Pretējā gadījumā dalībvalstis veic kvalitātes izlīdzināšanu.

               2.   Kvalitātes izlīdzināšanu, kas vienāda ar visu cenas atšķirību starp aizvietoto produktu m-1 mēnesī un tā aizstājējproduktu m mēnesī, dalībvalstis veic tikai tad, ja to var pamatot kā atbilstīgu kvalitātes atšķirības aplēsi.

            12. pants
            Vienkāršie cenu indeksi

               1.   Atsevišķu produktu cenas agregē nolūkā iegūt vienkāršos cenu indeksus vienā no šiem veidiem:

                           a)

                           izmantojot indeksa formulu, kas nodrošina transitivitāti. Ja izmanto transitīvas indeksa formulas, iepriekšējo periodu cenu indeksu nepārskata; vai

                           b)

                           izmantojot indeksa formulu, kas nodrošina apgriežamību laikā un salīdzina atsevišķu produktu cenas kārtējā periodā ar šo produktu cenām bāzes periodā. Bāzes periodu nemaina bieži, ja šādas maiņas rezultātā tiek būtiski pārkāpts transitivitātes princips.

               2.   Lai no diviem vai vairākiem vienkāršajiem cenu indeksiem iegūtu vienkāršās grupas cenas indeksu, izmanto indeksa formulu, kas atbilst 1. punktā aprakstītajai formulai.

            13. pants
            Apakšindeksu integrācija pēc indeksu atsauces perioda
            Jebkuru apakšindeksu, kas ir integrēts SPCI pēc indeksa atsauces perioda, piesaista konkrēta gada decembrim un izmanto no nākamā gada janvāra.

            14. pants
            Sezonas produkti
            Ja sezonas produkti ir iekļauti vienkāršajā grupā, dalībvalstis šā agregāta cenu indeksa apkopošanā izmanto sezonas imputācijas metodi vai sezonas svaru metodi.

            15. pants
            Ātrā novērtējuma dalījums
            Dalībvalstis, kuru naudas vienība ir euro, nosūta Komisijai (Eurostat) visu dalībvalsts SPCI iekļauto apakšindeksu ātros novērtējumus.

            16. pants
            Provizorisko datu pabeigšana
            Ja dalībvalsts apakšindeksus vai to svarus nosūta kā provizoriskus, tā tos pabeidz, kad nosūta datus par nākamo mēnesi.

            17. pants
            Ar kļūdām saistīta pārskatīšana

               1.   Dalībvalstis bez nepamatotas kavēšanās labo kļūdas un nosūta Komisijai (Eurostat) pārskatītos apakšindeksus vai apakšindeksu svarus.

               2.   Dalībvalstis sniedz Komisijai (Eurostat) informāciju par kļūdas cēloni ne vēlāk kā pārskatīto datu nosūtīšanas brīdī.

            18. pants
            Pārskatīšana citu iemeslu dēļ

               1.   Tādas SPCI pārskatīšanas laiku, ilgumu un integrāciju, kas nav paredzēta 16. un 17. pantā, saskaņo ar Komisiju (Eurostat).

               2.   Dalībvalstis iesniedz Komisijai (Eurostat) pārskatīto SPCI apakšindeksu aplēses ne vēlāk kā trīs mēnešus pirms ierosinātās pārskatīšanas plānotās īstenošanas.

            19. pants
            Pārskatīto datu publicēšana
            Izņemot pārskatīšanu saskaņā ar 16. pantu, ikvienu kopējā SPCI pārskatīšanu kopā ar paskaidrojumu publisko tās valsts iestādes tīmekļa vietnē, kas ir atbildīga par SPCI apkopošanu.

            20. pants
            Apakšindeksu svaru pārskatīšana
            Neskarot 16. un 17. pantu, apakšindeksu svarus nepārskata.

            21. pants
            Nemainīgas nodokļu likmes saskaņotais patēriņa cenu indekss

               1.   Atsevišķu NNL SPCI aptverto nodokli ņem vērā, ja gada ieņēmumi no tā ir 2 % vai vairāk no visu vispārējās valdības sektora iekasēto atsevišķo aptverto nodokļu summas.

               2.   Gada ieņēmumi no nodokļiem, ko ņem vērā NNL SPCI, sedz vismaz 90 % no visu to atsevišķo aptverto nodokļu summas, kurus iekasē vispārējās valdības sektors.

               3.   NNL SPCI apkopo tādā pašā veidā kā SPCI, izņemot to, ka novērotās cenas koriģē tā, lai novērošanas periodā nodokļu likmes produktiem būtu nemainīgas salīdzinājumā ar cenu atsauces periodu.

               4.   Nodokļu likmju pārmaiņas atspoguļo NNL SPCI:

                           a)

                           tajā mēnesī, kurā jauno likmi piemēro atsevišķam produktam un iekļauj novērotajā cenā; vai

                           b)

                           pirmajā mēnesī, kurā jauno likmi piemēro visa mēneša garumā. Likmju pārmaiņas, kas stājas spēkā mēneša pirmajā dienā, atspoguļo attiecīgā mēneša NNL SPCI. Likmju pārmaiņas, kas stājas spēkā vēlāk minētajā mēnesī, atspoguļo nākamā mēneša NNL SPCI.

            3. NODAĻA

            ĪPAŠNIEKA APDZĪVOTĀ MĀJOKĻA CENU INDEKSS UN MĀJOKĻU CENU INDEKSS

            22. pants
            Īpašnieka apdzīvotā mājokļa cenu indeksa dalījums
            ĪAM cenu indeksā ietver šādas izdevumu kategorijas:

                        a)

                        O.1. īpašnieku, kas apdzīvo mājokli, mājokļa izdevumi;

                        b)

                        O.1.1. mājokļu iegāde;

                        c)

                        O.1.1.1. jauni mājokļi;

                        d)

                        O.1.1.1.1. jaunu mājokļu pirkumi;

                        e)

                        O.1.1.1.2. pašu būvēti mājokļi un lielāki remonti;

                        f)

                        O.1.1.2. mājsaimniecību jauniegādāti esoši mājokļi;

                        g)

                        O.1.1.3. citi pakalpojumi, kas saistīti ar mājokļu iegādi;

                        h)

                        O.1.2. mājokļu īpašumtiesības;

                        i)

                        O.1.2.1. lielāki remontdarbi un uzturēšana;

                        j)

                        O.1.2.2. apdrošināšana, kas saistīta ar mājokļiem;

                        k)

                        O.1.2.3. citi pakalpojumi, kas saistīti ar mājokļu īpašumtiesībām.

            23. pants
            Mājokļu cenu indeksa dalījums
            MCI ietver šādas izdevumu kategorijas:

                        a)

                        H.1. mājokļu pirkumi;

                        b)

                        H.1.1. jaunu mājokļu pirkumi;

                        c)

                        H.1.2. esošu mājokļu pirkumi.

            24. pants
            Svari
            Dalībvalstis katru gadu apkopo un nosūta Komisijai (Eurostat) vienu svaru kopu attiecībā uz ĪAM cenu indeksiem un vienu svaru kopu attiecībā uz MCI, ievērojot 22. un 23. pantā noteiktos dalījumus.

            25. pants
            Īpašnieka apdzīvotā mājokļa cenu indeksa apkopošana
            ĪAM cenu indeksa pamatā ir “neto iegādes” pieeja, ar ko mēra pārmaiņas cenās, kuras patērētāji maksā par mājsaimniecību jauniegādātiem mājokļiem, un pārmaiņas citās izmaksās, kas saistītas ar mājokļu īpašumtiesībām un īpašumtiesību nodošanu.

            4. NODAĻA

            DATU UN METADATU APMAIŅAS STANDARTI UN TERMIŅI

            26. pants
            Datu un metadatu apmaiņas standarti

               1.   Dalībvalstis saskaņā ar statistikas datu un metadatu apmaiņas standartiem datus un metadatus Komisijai (Eurostat) nosūta elektroniski, izmantojot vienoto datu nosūtīšanas punktu.

               2.   Nosūtot Komisijai (Eurostat) konfidenciālus datus, kas definēti Eiropas Parlamenta un Padomes Regulā (EK) Nr. 223/2009 (19), tiem pievieno atbilstošu apzīmējumu.

            27. pants
            Metadatu apmaiņas termiņi

               1.   Dalībvalstis katru gadu pārskata un atjaunina savus SPCI un NNL SPCI metadatus par kārtējo gadu un līdz 31. martam nosūta tos Komisijai (Eurostat).

               2.   Dalībvalstis katru gadu pārskata un atjaunina savu ĪAM cenu indeksa un MCI metadatus par kārtējo gadu un līdz 30. jūnijam nosūta tos Komisijai (Eurostat).

            5. NODAĻA

            NOBEIGUMA NOTEIKUMI

            28. pants
            Atcelšana
            Atceļ Regulas (EK) Nr. 1749/96, (EK) Nr. 2214/96, (EK) Nr. 1687/98, (EK) Nr. 2646/98, (EK) Nr. 1617/1999, (EK) Nr. 2166/1999, (EK) Nr. 2601/2000, (EK) Nr. 2602/2000, (EK) Nr. 1920/2001, (EK) Nr. 1921/2001, (EK) Nr. 1708/2005, (EK) Nr. 701/2006, (EK) Nr. 330/2009, (ES) Nr. 1114/2010 un (ES) Nr. 93/2013.

            29. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 31. jūlijā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 135, 24.5.2016., 11. lpp.

            (2)  Komisijas Regula (EK) Nr. 1749/96 (1996. gada 9. septembris) par sākotnējiem īstenošanas pasākumiem Padomes Regulai (EK) Nr. 2494/95 par saskaņotajiem patēriņa cenu indeksiem (OV L 229, 10.9.1996., 3. lpp.).

            (3)  Komisijas Regula (EK) Nr. 2214/96 (1996. gada 20. novembris) par saskaņotajiem patēriņa cenu indeksiem: SPCI apakšindeksu pārsūtīšana un izplatīšana (OV L 296, 21.11.1996., 8. lpp.).

            (4)  Padomes Regula (EK) Nr. 1687/98 (1998. gada 20. jūnijs), ar ko Komisijas Regulu (EK) Nr. 1749/96 groza attiecībā uz precēm un pakalpojumiem, kurus iekļauj saskaņotajā patēriņa cenu indeksā (OV L 214, 31.7.1998., 12. lpp.).

            (5)  Komisijas Regula (EK) Nr. 2646/98 (1998. gada 9. decembris), ar ko paredz sīki izstrādātus noteikumus Padomes Regulas (EK) Nr. 2494/95 īstenošanai attiecībā uz obligātiem standartiem tarifu traktējumam Saskaņotajā patēriņa cenu indeksā (OV L 335, 10.12.1998., 30. lpp.).

            (6)  Komisijas Regula (EK) Nr. 1617/1999 (1999. gada 23. jūlijs), ar ko paredz sīki izstrādātus noteikumus Padomes Regulas (EK) Nr. 2494/95 īstenošanai attiecībā uz obligātiem standartiem par apdrošināšanas traktējumu Saskaņotajā patēriņa cenu indeksā un ar ko groza Komisijas Regulu (EK) Nr. 2214/96 (OV L 192, 24.7.1999., 9. lpp.).

            (7)  Padomes Regula (EK) Nr. 2166/1999 (1999. gada 8. oktobris), ar ko paredz sīki izstrādātus noteikumus Regulas (EK) Nr. 2494/95 īstenošanai attiecībā uz obligātajiem produktu apstrādes standartiem veselības aizsardzības, izglītības un sociālās aizsardzības nozarēs saskaņotajā patēriņa cenu indeksā (OV L 266, 14.10.1999., 1. lpp.).

            (8)  Komisijas Regula (EK) Nr. 2601/2000 (2000. gada 17. novembris), ar ko paredz sīki izstrādātus īstenošanas noteikumus Padomes Regulai (EK) Nr. 2494/95 attiecībā uz pirkšanas cenu reģistrēšanas grafiku saskaņotajā patēriņa cenu indeksā (OV L 300, 29.11.2000., 14. lpp.).

            (9)  Komisijas Regula (EK) Nr. 2602/2000 (2000. gada 17. novembris), ar ko paredz sīki izstrādātus īstenošanas noteikumus Padomes Regulai (EK) Nr. 2494/95 attiecībā uz cenu pazeminājuma atspoguļošanas obligātajiem standartiem saskaņotajā patēriņa cenu indeksā (OV L 300, 29.11.2000., 16. lpp.).

            (10)  Komisijas Regula (EK) Nr. 1920/2001 (2001. gada 28. septembris), ar ko paredz sīki izstrādātus noteikumus Padomes Regulas (EK) Nr. 2494/95 īstenošanai saistībā ar minimālajiem standartiem attiecībā uz pakalpojumu maksu, kura ir proporcionāla darījuma vērtībai saskaņotajā patēriņa cenu indeksā, un ar ko groza Regulu (EK) Nr. 2214/96 (OV L 261, 29.9.2001., 46. lpp.).

            (11)  Komisijas Regula (EK) Nr. 1921/2001 (2001. gada 28. septembris), ar ko paredz sīki izstrādātus īstenošanas noteikumus Padomes Regulai (EK) Nr. 2494/95 attiecībā uz minimālajiem standartiem saskaņoto patēriņa cenu indeksa pārskatīšanai un ar ko groza Regulu (EK) Nr. 2602/2000 (OV L 261, 29.9.2001., 49. lpp.).

            (12)  Komisijas Regula (EK) Nr. 1708/2005 (2005. gada 19. oktobris), ar ko nosaka sīki izstrādātus īstenošanas noteikumus Padomes Regulai (EK) Nr. 2494/95 attiecībā uz kopējo indeksu atsauces periodu saskaņotajiem patēriņa cenu indeksiem un ar ko groza Regulu (EK) Nr. 2214/96 (OV L 274, 20.10.2005., 9. lpp.).

            (13)  Padomes Regula (EK) Nr. 701/2006 (2006. gada 25. aprīlis), ar ko paredz sīki izstrādātus noteikumus Regulas (EK) Nr. 2494/95 īstenošanai attiecībā uz cenu apkopošanas laika pārklājumu saskaņotajam patēriņa cenu indeksam (OV L 122, 9.5.2006., 3. lpp.).

            (14)  Komisijas Regula (EK) Nr. 330/2009 (2009. gada 22. aprīlis), ar ko paredz sīkus noteikumus, lai īstenotu Padomes Regulu (EK) Nr. 2494/95 attiecībā uz minimālajiem standartiem, ko piemēro sezonas produktiem saskaņotajos patēriņa cenu indeksos (SPCI) (OV L 103, 23.4.2009., 6. lpp.).

            (15)  Komisijas Regula (ES) Nr. 1114/2010 (2010. gada 1. decembris), ar ko paredz sīki izstrādātus noteikumus Padomes Regulas (EK) Nr. 2494/95 īstenošanai attiecībā uz minimālajiem SPCI svaru kvalitātes standartiem un atceļ Komisijas Regulu (EK) Nr. 2454/97 (OV L 316, 2.12.2010., 4. lpp.).

            (16)  Komisijas Regula (ES) Nr. 93/2013 (2013. gada 1. februāris), ar ko nosaka sīki izstrādātus noteikumus par to, kā attiecībā uz īpašnieka apdzīvotā mājokļa cenu indeksu noteikšanu piemērot Padomes Regulu (EK) Nr. 2494/95 par saskaņotajiem patēriņa cenu indeksiem (OV L 33, 2.2.2013., 14. lpp.).

            (17)  Padomes Regula (EK) Nr. 2494/95 (1995. gada 23. oktobris) par saskaņotajiem patēriņa cenu indeksiem (OV L 257, 27.10.1995., 1. lpp.).

            (18)  Eiropas Parlamenta un Padomes Regula (ES) Nr. 549/2013 (2013. gada 21. maijs) par Eiropas nacionālo un reģionālo kontu sistēmu Eiropas Savienībā (OV L 174, 26.6.2013., 1. lpp.).

            (19)  Eiropas Parlamenta un Padomes Regula (EK) Nr. 223/2009 (2009. gada 11. marts) par Eiropas statistiku un ar ko atceļ Eiropas Parlamenta un Padomes Regulu (EK, Euratom) Nr. 1101/2008 par tādas statistikas informācijas nosūtīšanu Eiropas Kopienu Statistikas birojam, uz kuru attiecas konfidencialitāte, Padomes Regulu (EK) Nr. 322/97 par Kopienas statistiku un Padomes Lēmumu 89/382/EEK, Euratom, ar ko nodibina Eiropas Kopienu Statistikas programmu komiteju (OV L 87, 31.3.2009., 164. lpp.).

            PIELIKUMS

               Mājsaimniecības galapatēriņa naudas izdevumi

               1.

                  Mājsaimniecības galapatēriņa naudas izdevumi ir definēti Regulas (ES) 2016/792 2. panta 20. punktā.

               2.
               Sīkāk precizējot svaru kvalitāti, galapatēriņa naudas izdevumos iekļauj šādus mājsaimniecības galapatēriņa izdevumu piemērus, kas definēti EKS 2010 A pielikuma 3.95. punkta:

                           —

                           c), d), h) un i) apakšpunktā,

                           —

                           e) apakšpunkta daļā, kas attiecas uz tieši apmaksātiem finanšu pakalpojumiem, f) apakšpunkta daļā, kas attiecas uz nedzīvības apdrošināšanas pakalpojumiem netiešas pakalpojuma maksas apjomā.

                     Galapatēriņa naudas izdevumos iekļauj arī mājokļa pabalstus, kas ietilpst D.632 pozīcijā, kura definēta EKS 2010 A pielikuma 4.109. punktā.

               3.
               Galapatēriņa naudas izdevumos neiekļauj šādus mājsaimniecības galapatēriņa izdevumu piemērus, kas definēti EKS 2010 A pielikuma 3.95. punkta:

                           —

                           a), b) un g) apakšpunktā.

                     Galapatēriņa naudas izdevumos neiekļauj arī šādus piemērus, kas nav mājsaimniecības galapatēriņa izdevumu daļa:

                           —

                           EKS 2010 A pielikuma 3.96. punkta a) līdz f) apakšpunkts, izņemot daļu par mājokļa pabalstiem D.632 pozīcijā, kas definēta EKS 2010 A pielikuma 4.109. punktā,

                           —

                           ienākuma nodokļi, kas definēti EKS 2010 A pielikuma 4.78. punktā,

                           —

                           īpašuma ienākums, kas definēts EKS 2010 A pielikuma 4.41. punktā,

                           —

                           darba devēju faktiskās sociālās iemaksas, kas definētas EKS 2010 A pielikuma 4.92. punktā,

                           —

                           neto nedzīvības apdrošināšanas prēmijas, kas definētas EKS 2010 A pielikuma 4.112. punktā,

                           —

                           kārtējie pārvedumi starp mājsaimniecībām, kas definēti EKS 2010 A pielikuma 4.129. punktā,

                           —

                           soda naudas, ko institucionālajām vienībām uzliek tiesa vai kvazitiesas instances, kā definēts EKS 2010 A pielikuma 4.132. punktā.

               4.

                  Naudas darījumi ir tie darījumi, saistībā ar kuriem iesaistītās vienības izdara vai saņem maksājumus vai uzņemas saistības, vai saņem aktīvus, kas izteikti valūtas vienībās. Darījumi, saistībā ar kuriem nenotiek skaidras naudas vai valūtas vienībās izteiktu aktīvu vai saistību maiņa, ir beznaudas darījumi.